陳文正黄庭帖贊
作者：岳珂
朝代：宋

paragraphs: 隆興聖主臨盛朝，元臣堂堂冠蟬貂。
鎮撫百度服天驕，九鼎安固屹莫摇。
凜然遺墨松後凋，美錦不裼璞不雕。
百年攸熺均童妖，惜我喬木屈艾蕭。
圍棋賭墅意自消，後來偉蹟何岧嶢。
我來郿塢鳥焚巢，乃見拱璧污脂膋。
卷藏再拜刻琰瑶，百花藩溷隨飄飄。
願續洛譜從午橋，不問處所知春饒。